Промяна на предпочитанията

Sweet Home 3D Помощ - Начало > Промяна на предпочитанията, стените, мебелировката и 3D изгледа

|  |  | Промяна на предпочитанията

За да промените предпочитаните настройки на Sweet Home 3D, изберете Файл > Предпочитания... (Sweet Home 3D > Предпочитания... за Mac OS X). В менюто Предпочитания, можете да промените ползвания Език в потребителския интерфейс на Sweet Home 3D и Мярката, използвана в размерите и площите. Бутонът в дясно от падащото меню Език, позволява да импортирате допълнителни езици, съдържащи се в библиотечни файлове с разширение SH3L. Бутончетата Папки по категории и Списък с търсене задават начина на изобразяване на каталога с мебели и аксесоари в прозореца на Sweet Home 3D. Отметката 3D навигатор показва или скрива бутона със стрелки, улесняващ навигирането в 3D изгледа. Когато е разрешена опцията При изглед отгоре, центрирай избраното и сте в 3D Изглед отгоре, изгледът ще се центрира върху избрания в 2D плана обект(и). Ако няма избран обект, или тази опция е забранена, изгледът отгоре ще се центрира върху центъра на дома, който може да се мести в зависимост от обектите, които се съдържат в плана. Отметката Магнетизъм разрешава или забранява магнетизма, използван за чертането на стени, поставянето на мебелировката и др. Магнетизмът може да бъде забраняван и разрешаван също и чрез бутона Магнетизъм, намиращ се в лентата с инструменти на Sweet Home 3D. Отметката Линийки в плана показва или скрива помощните линии отгоре и отляво на плана. Отметката Мрежа показва или скрива помощната мрежа в плана. С радиобутоните С иконата от каталога и Гледани отгоре можете да изберете как да се изобразяват обектите в плана (вижте изображенията по-долу). С радиобутоните Едноцветно и Цвета или шарката на пода можете да изберете дали стаите да бъдат показвани в плана запълнени с цвета или шарката, която сте поставили на пода или в сиво (отпечатва се в бяло). От падащия списък Шарка за чертане на новитестени можете да изберете как да бъдат запълнени стените в плана. От Дебелина на новите стени можете да зададете дебелината на стените, създавани от този момент нататък. От Височина на новите стени можете да зададете височината на стените, създавани от този момент нататък. Новата дебелина на пода задава дебелината на пода на създаваните след това етажи. Когато е избрана опцията При стартиране, проверявай за обновления, Sweet Home 3D ще проверява дали има налични обновления при всяко стартиране на програмата и ще ги показва в диалогов прозорец. Тази опция проверява и за наличие на обновления за библиотеките с мебелировка (SH3F файлове), шарки (SH3T файлове), езикови библиотеки (SH3L файлове) и модули с функционалности (SH3P файлове), които сте инсталирали, в зависимост от това, как са конфигурирани. Стойността в полето, свързано със записването на резервно копие на плана с цел възстановяване, задава интервал в минути между записите. Това са автоматично записани планове, които могат да се използват за възстановяване при следващото стартиране на Sweet Home 3D, след аварийно спиране на програмата. И последно, бутонът Върни показването на съвети прекратява забраната на отметките Не показвай това занапред в съветите, показвани при избирането на някои инструменти. Това означава, че всички съвети, на които сте маркирали тази отметка, отново ще бъдат показвани.
Показване на плана с иконите от каталога, едноцветен под и защриховани стени | Показване на плана с обекти гледани отгоре, цвят на пода и стени, запълнени с черно

• | Предпочитаните настройки важат за всички Sweet Home 3D прозорци. Поради това, промяната им ще има ефект върху всички прозорци.
• | Когато имате много богат каталог с мебелировка, изобразете го като списък с търсене. Падащият списък за избор на категория и полето за въвеждане на текст за търсене ще Ви помагат в откриването на желания обект.
• | 3D навигаторът не може да се ползва под Mac OS X 10.4 и може да не се показва коректно под някои Линукс дистрибуции. Мястото му е в горния ляв ъгъл на 3D изгледа. Скрийте го като махнете отметката в менюто Предпочитания ако не работи коректно или Ви пречи.
• | Поради ограничения в конфигурацията Ви, би могло показването на плана с обекти, гледани отгоре да не е възможно. В този случай, радиобутоните С иконата от каталога и Гледани отгоре ще бъдат недостъпни.
• | По време на работа, включеният Магнетизъм може временно да бъде изключван с натискането и задържането на клавиша Alt в Windows, cmd в Mac OS X или Shift + Alt в Linux.
• | След като сте създали стена, Вие можете да промените нейните дебелина, височина и шарка на различни от тези, което са зададени в панела "Предпочитания".
• | Информация за обновленията може да бъде получена само ако компютърът Ви има връзка с Интернет. В случай на съмнение, цъкнете върху бутона Провери сега и ще видите наличните обновления, или съобщение, че няма такива, или пък съобщение за грешка в случай, че обновленията не може да бъдат прочетени.