Настройки на компаса и географските координати

Sweet Home 3D Помощ - Начало > Промяна на предпочитанията, стените, мебелировката и 3D изгледа

|  |  | Настройки на компаса и географските координати

Всеки път, когато започвате нов план, в левия горен ъгъл на плана ще виждате компас, сочещ на Север. Както и останалите обекти в плана, той може да бъде местен с влачене и пускане или чрез стрелките на клавиатурата, когато е маркиран. Когато компасът е единственият маркиран обект в плана, Вие можете да променяте размерите му или да промените посоката към Север чрез съответните му индикатори.

1. | Индикаторът за размер показва точката, с която чрез влачене можете да промените диаметъра на изображението на компаса.
2. | Индикаторът за завъртане показва точката, с която чрез влачене можете да промените посоката към Север.

Когато е върху някой от тези индикатори, показалецът на мишката се променя за да Ви покаже, че можете да влачите тази точка с мишката. Настройките на компаса и географските координати можете да промените и чрез прозореца, който се появява ако цъкнете двойно върху компаса в плана или ако изберете от менюто План > Свойства на компаса.... В този прозорец можете да промените мястото на компаса, диаметъра, посоката към Север и дали да е видим в плана или не. Може също да настроите географските ширина и дължина, и часовата зона на мястото, където е построен този дом.

• | Географските координати се използват при генерирането на снимки и Видео за определяне посоката на слънчевите лъчи.
• | Стойностите в полетата за географските Ширина и Дължина са в градуси и десети от градуса, а не са в минути и секунди. Ширината трябва да започва с N за Север и S за Юг, а дължината с W за Запад и E за Изток.
• | Часовата зона и географските координати се взимат от подобни настройки в операционната система на компютъра. Проверете дали са коректни ако искате Sweet Home 3D да изчислява правилно положението на Слънцето.
• | Възможността за съобразяване с компаса и географското положение е вградена в Sweet Home 3D от версия 3.0 нагоре. В плановете, създадени с предишни версии, компасът няма да се изобразява в плана, докато не отидете в менюто План > Свойства на компаса... и маркирате полето Видим.